Dôvodová správa

B. Osobitná časť

K čl. I

K bodu 1 (§ 2 ods. 1)

Navrhuje sa spresnenie podmienok uvádzania predpokladaného výdavku v žiadosti o vstup do záväzku tak, aby sa pri jeho posudzovaní zohľadňovalo okrem dodržania záväzných ukazovateľov aj dodržanie rozpočtu na príslušnej rozpočtovej klasifikácii. Zároveň sa navrhuje vypustenie osobitných pravidiel pre uvádzanie predpokladaného výdavku pri rozpočtových položkách označených „výdavky spolu“ a „funkčná klasifikácia spolu“ ako nadbytočných vzhľadom na navrhovanú všeobecnú úpravu.
K bodu 2 (§ 2 ods. 2)

Navrhuje sa vypustenie osobitnej úpravy pre rozpisy záväzných ukazovateľov v rozpočte klienta s označením ako „programovo alokované“.
 
K bodu 3 (§ 3 ods. 2) 

Navrhuje sa, aby žiadosť o vstup do záväzku bola vždy predkladaná na najnižšej úrovni členenia vo funkčnej klasifikácii, v ekonomickej klasifikácii a členenia programu uvedeného v podrobnom rozpise rozpočtu klienta, tzn. klienti už nebudú mať možnosť rozhodnúť sa. Účelom je získanie prehľadu o alokovaných rozpočtových položkách a disponibilných zdrojoch klientov Štátnej pokladnice.

K bodu 4  (§ 3 ods. 5)

Legislatívno-technická úprava.

K bodu 5  (§ 3 ods. 6)
 
Legislatívno-technická úprava.

K bodu 6 (§ 4 ods. 2)

 Legislatívno-technická úprava.

K bodu 7 (§ 4 ods. 4)
	
Legislatívno-technická úprava.


K čl. II
Navrhuje sa nadobudnutie účinnosti opatrenia na 1. januára 2027.

